**Covor din petale de flori**

*Ina M.*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Sub un copac, de flori prea încărcat,

De zumzet de albine- nconjurat,

Petale mii căzute la pământ,

În cor îngână-nmiresmatul cânt...

Cântarea sacrificiului din flori

Care în primăvară-ți dă fiori,

Neîndrăznind să calci pe-acest covor

Plin de speranță- n mântuire, dor...

Dorul de Cel care știa de cruce,

Care pășea pe flori pentru-a se duce

Îndurerat la Tată și Stăpân...

Cântul petalelor căzute- ngân!

Îngân și bucuria din trecut

Când oamenii pe El l-au perceput

Ca salvatorul lor și iertător...

Acum cânt cu petalele în cor

Căci de Florii mă bucur că speranța

De mântuire- mi luminează viața!